Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 601/11/2204	Piešťany, 29.11.2012
EEČ : 2-18-98-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Piešťany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy podľa § 207 ods. 1 Trestného zákona na tom skutkovom základe, že
 	
v období od mesiaca jún 2011 do konca mesiaca október 2012 v mieste svojho trvalého bydliska v obci XXXXX, ani na inom mieste, si ako otec  syna XXXXX, nar. XXXXX a dcéry XXXXX, nar. XXXXX, riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu Piešťany č. k. XXXXX zo dňa XXXXX, právoplatným dňa XXXXX, tak že je povinný prispievať na výživu XXXXX sumou 66,50,-Eur a na výživu syna XXXXX sumou 100,-Eur mesačne  a rozsudkom Okresného súdu Piešťany  č. k. XXXXX zo dňa 01.08.2012, právoplatným dňom XXXXX, bola výška výživného na dcéru Kristínu zvýšená na sumu 120,- Eur mesačne, ktoré je povinný platiť vždy do 15. dňa v mesiaci vopred k rukám XXXXX, hoci vedel o existencii vyživovacej povinnosti a túto povinnosť si riadne neplnil, ani sa o deti žiadnym iným spôsobom nezaujímal, pričom v tomto období neprejavoval snahu riadne sa zamestnať na to, aby si zabezpečil finančné prostriedky na úhradu výživného na svoje deti,  čím za uvedené obdobie dlhoval na výživnom XXXXX sumu vo výške 491,- Eur, 

lebo zanikla trestnosť činu
Odôvodnenie:
Poverený príslušník Obvodného oddelenia PZ Piešťany uznesením pod číslom ORP-XXXXX zo dňa XXXXX podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že mesiaca jún 2011 do konca mesiaca október 2012 v mieste svojho trvalého bydliska v obci XXXXX, ani na inom mieste, si ako otec  syna XXXXX, nar. XXXXX a dcéry XXXXX, nar. XXXXX riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu Piešťany č. k. XXXXX zo dňa XXXXX, právoplatným dňa XXXXX tak že je povinný prispievať na výživu XXXXX sumou 66,50,-Eur a na výživu syna XXXXX sumou 100,-Eur mesačne  a rozsudkom Okresného súdu Piešťany  č. k. XXXXX zo dňa XXXXX právoplatným dňom XXXXX, bola výška výživného na dcéru XXXXX zvýšená na sumu 120,- Eur mesačne, ktoré je povinný platiť vždy do 15. dňa v mesiaci vopred k rukám XXXXX hoci vedel o existencii vyživovacej povinnosti a túto povinnosť si riadne neplnil, ani sa o deti žiadnym iným spôsobom nezaujímal, pričom v tomto období neprejavoval snahu riadne sa zamestnať na to, aby si zabezpečil finančné prostriedky na úhradu výživného na svoje deti,  čím za uvedené obdobie dlhoval na výživnom XXXXX j sumu vo výške 491 Eur. 

V priebehu skráteného vyšetrovania poverený príslušník vypočul obvineného XXXXX, svedkyňu-poškodenú  XXXXX,  ďalej vo veci zadovážil listinného doklady: rozsudok Okresného súdu Piešťany č. k. XXXXX zo dňa XXXXX právoplatný dňa XXXXX, o určení  výživného, rozsudok Okresného súdu Piešťany  č. k. 1XXXXX zo dňa XXXXX, právoplatný dňa XXXXX fotokópie poštových poukážok, rodný XXXXX a XXXXX, potvrdenia o návšteve školy a  správy o povesti obvineného. 

Obvinený XXXXX v prípravnom konaní priznal neplnenie si vyživovacej povinnosti od mesiaca jún  2011 až do októbra 2012, pričom uviedol, že vyživovaciu povinnosť voči svojej dcére XXXXX si neplnil  z toho dôvodu, že nemal finančné prostriedky. V uvedenom období bol nezamestnaný, pričom nebol evidovaný ani na príslušnom úrade práce, nakoľko je s tým len veľa vybavovačiek a v konečnom dôsledku ani peniaze z úradu nedostane. Pracuje len formou rôznych brigád a celkovo žije vo veľmi skromných podmienkach. V januári 2012 svojej bývalej družke a matke svojich detí, XXXXX, dal do rúk 500,- Eur. Dňa 05.04.2012 prostredníctvom poštových poukážok zaslal na výživné sumu 150,- Eur, dňa 16.04.2012 sumu 100,- Eur, v dňoch 02.05.2012 a 22.05.2012 sumu vo výške 140,- Eur, 11.06.2012 sumu 66,- Eur a dna 09.08.2012 sumu vo výške 66,50 Eur. Vo svojej výpovedi zároveň dodal, že výživné za mesiac august a september 2012 uhradí v mesiaci september,  ak dostane nejaké peniaze z brigády. 

Svedkyňa - poškodená XXXXX vo svojej výpovedi uviedla, že s bývalým druhom XXXXX má dve deti XXXXX a XXXXX Syn XXXXX ukončil dňa 30.06.2011 štúdium na SOŠ v Trnave, pričom vyživovacia povinnosť obv. XXXXX na syna trvala do 31.08.2011. Vyživovacia povinnosť voči dcére Kristíne naďalej trvá, nakoľko dcéra je žiačkou druhého ročníka Odborného učilišťa internátneho v Trnave. Od mesiaca jún 2011 si  obv. XXXXX svoju vyživovaciu povinnosť na svoje deti neplnil riadne. V mesiaci jún 2011 mal zaplatiť výživné v celkovej výške 166,50 Eur, zaplatil len 158,- Eur, v mesiacoch júl 2011 až august 2011 nezaplatil nič, v mesiaci august 2011 zaplatil 50,- Eur, v mesiacoch október 2011 až november 2011 nezaplatil znovu nič, v decembri 2011 uhradil len 9,- Eur. Od januára 2012 až do marca nezaplatil znovu nič. V mesiaci apríl 2012 zaplatil celkovo 250,- Eur, v mesiaci  máj 2012 zaplatil 70,-Eur, v júni 2012 zaplatil 66,50 Eur a v mesiaci august 2012 prostredníctvom poštovej poukážky zaplatil sumu vo výške 66,50 Eur. 
Pri svojom následnom výsluchu menovaná potvrdila, že obvinený XXXXX zaplatil dlžné výživné aj za obdobie od septembra 2012  do októbra 2012 a to v dňoch 19.10.2012, kedy uhradil 120,- Eur a dňa 07.11.2012 uhradil 120,- Eur. Obvinený XXXXX tak uhradil  celé výživné.   

Do vyšetrovacieho spisu boli zabezpečené fotokópie poštových poukážok z ktorých vyplýva, že obv. XXXXX dňa 05.04.2012 uhradil 150,- Eur, dňa 16.04.2012 uhradil 100,- Eur, dňa 02.05.2012 uhradil sumu 70,- Eur, dňa 22.05.2012 uhradil sumu vo výške 70,- Eur , dňa 11.06.2012 sumu vo výške 66,50 Eur, dňa 07.08.2012 sumu vo výške 66,50 Eur, dňa 19.10.2012 sumu vo výške 186,- Eur a dňa 07.11.2012 sumu vo výške 120,- Eur. 

Prečinu zanedbania povinnej výživy podľa § 207 ods. 1 Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, ako sa súd odobral na záverečnú poradu. 
                       
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu s poukazom na ustanovenie § 86 písm. a) Trestného zákona.

Po preskúmaní spisového materiálu, poukazujúc pritom na výpoveď svedkyne - poškodenej XXXXX, ako aj na ďalšie na vec sa vzťahujúce listinné dôkazy (fotokópie poštových poukážok) bolo dostatočne preukázané, že obvinený XXXXX si svoju vyživovaciu povinnosť dodatočne splnil v plnom rozsahu, pričom neplnenie vyživovacej povinnosti nemalo na jeho deti XXXXX a XXXXX  trvalo nepriaznivé následky.
 
Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Jurčová
prokurátorka